open-index/open-wikipedia-markdown huggingface dataset:
Επίσκοπος Κερνίτσης και Καλαβρύτων Προκόπιος

Ο **Προκόπιος** ήταν Έλληνας ιεράρχης, επίσκοπος Κερνίτσης και Καλαβρύτων και αγωνιστής της Επανάστασης του 1821.

## Βιογραφικά στοιχεία
Ο κατά κόσμον Παναγιώτης γεννήθηκε στο χωριό Ποταμός της πρώην επαρχίας Καλαβρύτων το 1765. Το 1801 χειροτονήθηκε Επίσκοπος Κερνίτζης και Καλαβρύτων.

Συμμετείχε στην Επανάσταση του 1821 παίρνοντας μέρος σε όλες τις συναντήσεις των προκρίτων πριν την έναρξή της, και σε μάχες. Τον Μάρτιο του 1821 στάλθηκε στην Γαστούνη από τον Παλαιών Πατρών Γερμανό, για να ξεσηκώσει τους ντόπιους. Στις 25 Μαρτίου μαζί με τον Π.Π. Γερμανό, Ζαΐμηδες, Πετιμεζαίους, Χαραλάμπη, Θεοχαρόπουλο και άλλους σήκωσαν στην Αγία Λαύρα το Λάβαρο της Επανάστασης. Στις 26 Μαρτίου υπέγραψε μαζί με τον μητροπολίτη Γερμανό την προκήρυξη προς τους Ευρωπαίους προξένους για στήριξη του ελληνικού απελευθερωτικού αγώνα.

Απεβίωσε τον Ιούλιο του 1825.

## Πηγές
**Παλαιών Πατρών Γερμανού απομνημονεύματα*, επιμέλεια Νίκος Ασημακόπουλος, Τρίτη έκδοση, εκδόσεις Βεργίνα, Αθήνα 1996 
**Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996
**Φωτάκου απομνημονεύματα*, εκδοσεις Βεργίνα, 1996

Προκοπιος
Προκοπιος
Παρθένιος Μπάλκουρας

Ο **Παρθένιος Μπάλκουρας** ήταν Έλληνας ιεράρχης, επίσκοπος Κερνίτζης και Καλαβρύτων.

## Βιογραφικά στοιχεία
Γεννήθηκε στα Δουμενά της Κερπινής της πρώην επαρχίας Καλαβρύτων. Ανήκε ως ιερομόναχος στην μονή του Μεγάλου Σπηλαίου. Χειροτονήθηκε επίσκοπος Κερνίτζης και Καλαβρύτων το 1714.

## Παραπομπές


Παρθενιος
Επίσκοπος Κερνίτζης και Καλαβρύτων Ηλίας Μηνιάτης

Ο **Ηλίας Μηνιάτης** (Ληξούρι 1669 – Πάτρα 1 Αυγούστου 1714) ήταν Έλληνας ιεράρχης, ο σημαντικότερος εκκλησιαστικός ρήτορας της Τουρκοκρατίας. Διατέλεσε επίσκοπος Κερνίτζης και Καλαβρύτων κατά τα τρία τελευταία χρόνια της ζωής του.

## Βιογραφικά στοιχεία
Γεννήθηκε στην Κεφαλλονιά το 1669. Γονείς του ήταν ο ιερέας Φραγκίσκος Μηνιάτης και η Μορεζίνα Περιστιάνου. Από το 1681 έως το 1689, φοίτησε στο Φλαγγινιανό Φροντιστήριο της Βενετίας, κάτω από την προστασία του Μελέτιου Τυπάλδου, ιεροκήρυκα και δασκάλου της ελληνικής κοινότητας της πόλης. Όταν ο Μελέτιος Τυπάλδος έγινε μητροπολίτης Φιλαδελφείας, ο Μηνιάτης έγινε γραμματέας του και την ίδια χρονιά έγινε διάκονος και ιεροκήρυκας στην ορθόδοξη εκκλησία του Αγίου Γεωργίου της Βενετίας. Παράλληλα δίδαξε στη Φλαγγίνειο Σχολή από το 1688 ως το 1690, καθώς και κατά τα έτη 1698 με 1699. Στο διάστημα 1691 έως 1698 έζησε και δίδαξε στην Κεφαλονιά, τη Ζάκυνθο και την Κέρκυρα, και μετά τη σύντομη παραμονή του στη Βενετία έμεινε επί επτά χρόνια στην Κωνσταντινούπολη.

Το 1704 ο Οικουμενικός Πατριάρχης Γαβριήλ Γ΄ τον αναγόρευσε *διδάσκαλο* και του ανέθεσε την «επιστασία του διδασκαλικού υπουργήματος». Το 1710 χειροτονήθηκε επίσκοπος Κερνίτζης και Καλαβρύτων. Δεν ήταν ιδιαίτερα αγαπητός στην επισκοπή του, για τον λόγο ότι είχε σπουδάσει στη Βενετία. Πέθανε την 1η Αυγούστου 1714 στην Πάτρα. Μετά τον θάνατό του, το λείψανό του ενταφιάστηκε από τον πατέρα του στον ναό του Αγίου Νικολάου των Μηνιατών στο Ληξούρι.

## Εργογραφία
Το κατεξοχήν έργο του Μηνιάτη ήταν το κήρυγμα, και μάλιστα σε απλή γλώσσα, όπως είχε καθιερωθεί κατά την διάρκεια της Τουρκοκρατίας, έτσι ώστε η διδασκαλία να είναι κατανοητή στον λαό. Ο Μηνιάτης επηρεάστηκε από την μαθητεία του στην Ιταλία και ακολούθησε στο έργο του την παράδοση της περίτεχνης ρητορικής επεξεργασίας του λόγου. Οι σωζόμενες διδαχές του εκδόθηκαν για πρώτη φορά το 1716 στην Βενετία και ακολούθησαν 23 εκδόσεις τους μέχρι το 1900, γεγονός που αποδεικνύει την φήμη και την δημοτικότητα του έργου του.

## Παραπομπές


## Πηγές

* 
* Γιάνης Κορδάτος: *Ιστορία της Νεοελληνικής λογοτεχνίας - από το 1453 ως το 1961*, τόμος πρώτος, εκδ. «Επικαιρότητα», Αθήνα 1983
* Μπακούρος Βασίλειος, Εθνικό Αρχείο Διδακτορικών Διατριβών Ο Οικουμενικός Πατριάρχης Σαμουήλ Α΄ Χαντζερής ο βυζάντιος: ο βίος και το έργο του (1700-1775), Εθνικό και Καποδιστριακό Πανεπιστήμιο Αθηνών (ΕΚΠΑ) 1998

Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Ηλιας
Μητροπολίτης Διδυμοτείχου Παφνούτιος

Ο **Μητροπολίτης Διδυμοτείχου Παφνούτιος** γεννήθηκε στην Πάτρα και διετέλεσε Μητροπολίτης Διδυμοτείχου τον 16ο αιώνα (πριν τον Μάρτιο 1587 ως μετά το 1596). Ό,τι γνωρίζουμε για αυτόν το ξέρουμε από κώδικες της μονής της Μεγίστης Λαύρας στο Άγιο Όρος. Σε αυτούς αναφέρεται ότι μετείχε σε σύνοδο το 1570 και ανέφερε ο ίδιος ότι καταγόταν από την Πάτρα.

## Παραπομπές


Κατηγορία:Μητροπολίτες Διδυμοτείχου
Πανδούλφος Μαλατέστα

Ο **Πανδούλφος**, ιταλ.: Pandolfo Malatesta (1390 - 17 Απριλίου 1441) από τον Οίκο των Μαλατέστα ήταν Ιταλός αρχιεπίσκοπος της Πάτρας, ενώ διετέλεσε ως ο τελευταίος βαρώνος της Πάτρας.

## Βιογραφία
Γεννήθηκε στο Πεζάρο και καταγόταν από την οικογένεια Μαλατέστα, οι οποίοι κυβερνούσαν ένα από τα πολλά κρατίδια που ήταν μοιρασμένη τότε η Ιταλία. Ήταν γιος του Μαλατέστα Δ΄ *των Σονέτων*, κυρίου των Πέζαρο, Φοσομπρόνε, Γκραντάρα, Τζέζι, Νάρνι και της Ελιζαμπέτα ντα Βαράνο. Αδέλφια του ήταν ο Γκαλεάτσο, ο Κάρλο Β΄ και η Κλεώπα, σύζυγος του Θεοδώρου Β΄ Παλαιολόγου δεσπότη του Μωρέως. 

Χειροτονήθηκε αρχιεπίσκοπος Πάτρας το 1424-1430. Πριν διορισθεί από τον Πάπα στην Πάτρα, ήταν στην επισκοπή της Μπρέσια 1416-1418 και έπειτα επίσκοπος της Κουτάνς την περίοδο 1418-1424.

Εκδιώχτηκε από τον Κωνσταντίνο Παλαιολόγο, όταν εκείνος κατέλαβε την Πάτρα το 1430. Κατέφυγε στην Ναύπακτο και μετά στην Ιταλία, όπου απεβίωσε στο Πέζαρο στις 17 Απριλίου 1441.

## Πηγές


Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Επίσκοποι Μπρέσια
Κατηγορία:Οίκος των Μαλατέστα
Αναγνώστης Στριφτόμπολας

Ο **Αναγνώστης Στριφτόμπολας** (1778-1821) ήταν οπλαρχηγός της Ελληνικής Επανάστασης από την Αχαΐα. Σκοτώθηκε τον Απρίλιο του 1821 στη μάχη του Λεβιδίου.

## Βιογραφία

### Απαρχές
Γεννήθηκε το 1778 στην Κέρτεζη της επαρχίας Καλαβρύτων. Το βαπτιστικό του όνομα ήταν Δημήτριος, αλλά αργότερα ονομάστηκε Αναγνώστης λόγω της φιλομάθειας και των γραμματικών του γνώσεων. Από την πλευρά του πατέρα του, Αργύριου, καταγόταν από το Μεσορρούγι των Κλουκινοχωρίων και ήταν συγγενής του Θεόδωρου Κολοκοτρώνη, ο οποίος ήταν θείος του. Είχε έναν αδελφό, τον Αναστάσιο, που αργότερα συμμετείχε και εκείνος στην Επανάσταση. 

### Προεπαναστατική περίοδος
Μεταξύ των ετών 1800-1805 διετέλεσε δάσκαλος στην Τριπολιτσά όπου, λόγω της ιδιοσυγκρασίας και του φρονήματός του, ερχόταν συχνά σε αντιπαράθεση με ντόπιους Τούρκους. Αναγκάστηκε να εγκαταλείψει την πόλη όταν σε διαπληκτισμό μαχαίρωσε και σκότωσε έναν Τούρκο και ακολούθως κατέφυγε στη Ζάκυνθο, όπου κατετάγη στα, υπό βρετανική διοίκηση, ελληνικά τάγματα των Ιονίων Νήσων. 

Επέστρεψε στην Πελοπόννησο γύρω στο 1818 ως κάπος (σωματοφύλακας) πρώτα του Ασημάκη Ζαΐμη και αργότερα του επιφανούς ωρολογοποιού της Τριπολιτσάς, Ιωάννη Στεφανόπουλου από τη Ζάτουνα. 

### Στην Επανάσταση
Η έναρξη της Επανάστασης βρήκε τον Στριφτόμπολα στη γενέτειρά του, όπου όντας επικεφαλής μικρής δύναμης περίπου 15 ανδρών, έλαβε μέρος στην επιτυχημένη πολιορκία των Καλαβρύτων. Κατόπιν, αφού τέθηκε υπό τον Σωτήρη Χαραλάμπη, ανέλαβε την αρχηγία των συγχωριανών του. 

Ανώνυμος συγγραφέας του 1850 που αφηγείται λεπτομέρειες της δράσης της οικογένειας Στριφτόμπολα σε αντιδιαστολή με την οικογένεια Πετιμεζά, υποστηρίζει πως ο Αναγνώστης Στριφτόμπολας ήταν παρών μαζί με τους άνδρες του στη δοξολογία και ορκωμοσία αγωνιστών στην Αγία Λαύρα την 17 Μαρτίου 1821 (εορτή του Αγίου Αλεξίου, πολιούχου των Καλαβρύτων). 

Τον Απρίλιο του 1821 βρέθηκε στο στρατόπεδο που είχαν συστήσει οι Καλαβρυτινοί στο Λεβίδι. Εκεί, στις 14 Απριλίου, οι επαναστάτες δέχτηκαν αιφνιδιαστική επίθεση από ισχυρές τουρκικές δυνάμεις. Αν και ο κύριος όγκος των Ελλήνων υποχώρησε, ο Στριφτόμπολας και οι άνδρες του συγκατελέχθηκαν στους περίπου 70 ενόπλους που κράτησαν τις θέσεις τους, αμυνόμενοι σε οχυρωμένες οικίες του χωριού. Ο Στριφτόμπολας σκοτώθηκε κατά τη διάρκεια της σύγκρουσης, ωστόσο η επιτυχημένη άμυνα των πολιορκημένων σε συνδυασμό με τις ενισχύσεις που κατέφθασαν, ανάγκασαν εν τέλει τον εχθρό σε υποχώρηση. 

## Προσωπική ζωή
Ο Στριφτόμπολας ήταν παντρεμένος με την Αγγελική, μαζί με την οποία απέκτησε τουλάχιστον τρία παιδιά: δύο κόρες, ονόματι Βασιλική και Αικατερίνη και έναν γιό τον Γεώργιο, ο οποίος έλαβε και αυτός μέρος στην Ελληνική Επανάσταση. Ανιψιός του ήταν ο πολιτικός Αλέξιος Στριφτόμπολας.

## Παραπομπές


## Πηγές
* Φωτάκου, *Πελοποννήσιοι αγωνιστές του 1821. Νικηταρά απομνημονεύματα*, Εκδόσεις Βεργίνα, Αθήνα 1996.

Κατηγορία:Αγωνιστές του 1821
Κατηγορία:Έλληνες δάσκαλοι
Εθνική Μετεωρολογική Υπηρεσία

thumb|right|Οι εγκαταστάσεις της ΕΜΥ στο Ελληνικό, Αθήνα
Η **Εθνική Μετεωρολογική Υπηρεσία** (ΕΜΥ, αγγλικά: *Hellenic National Meteorological Service*, HNMS) είναι ελληνική κρατική υπηρεσία που υπάγεται στις Ένοπλες Δυνάμεις και ειδικότερα στο Γενικό Επιτελείο Αεροπορίας (ΓΕΑ) και έχει σαν αποστολή τον προσδιορισμό και την πρόβλεψη των μετεωρολογικών συνθηκών, δηλαδή του καιρού.
Για τον σκοπό αυτό διαθέτει ένα δίκτυο από ειδικούς μετεωρολογικούς σταθμούς από όπου συγκεντρώνει παρατηρήσεις. Με βάση αυτές καταρτίζει μετεωρολογικούς χάρτες και εκδίδει μετεωρολογικά δελτία, τακτικά και έκτακτα, ιδιαίτερα χρήσιμα στις αεροπορικές και θαλάσσιες μεταφορές.

## Ίδρυση - οργάνωση
Η ΕΜΥ ιδρύθηκε το 1931 και εδρεύει σήμερα στις εγκαταστάσεις του πρώην ανατολικού αεροδρομίου Αθηνών στο Ελληνικό Αττικής. Το προσωπικό της αποτελείται τόσο από στρατιωτικό προσωπικό (κυρίως αξιωματικούς της Σχολής Ικάρων), όσο και από πολιτικό, που περιλαμβάνει φυσικούς, μαθηματικούς και ειδικούς πληροφορικής, με επιπρόσθετο στρατιωτικό και πολιτικό προσωπικό άλλων ειδικοτήτων (διοικητικό - οικονομικό - τεχνικό). Συνολικά απασχολεί περίπου 565 άτομα, όχι μόνο στο κεντρικό κτίριό της αλλά και σε παραρτήματα σε όλη την Ελλάδα, καθώς το μετεωρολογικό της δίκτυο καλύπτει σχεδόν όλη τη χώρα.

Για την αρτιότερη κάλυψη του ελλαδικού χώρου η ΕΜΥ συνεργάζεται με τις αντίστοιχες υπηρεσίες άλλων χωρών σε συγκεκριμένους χρόνους του 24ώρου μεταξύ των οποίων και ανταλλάσσονται μετεωρολογικές παρατηρήσεις. Για τις παρατηρήσεις τους οι ανά τον κόσμο μετεωρολογικές υπηρεσίες ή οι επιστήμονες οι ασχολούμενοι με αυτό το αντικείμενο (μετεωρολόγοι) χρησιμοποιούν και ειδικά πλοία μετεωρολογικών παρατηρήσεων τα καλούμενα "o.w.o.s." , καθώς και πλοία μετεωρολογικούς σταθμούς  (Weather ships ή ocean station vessels). Επιπρόσθετα σήμερα στο επίπονο έργο της πρόβλεψης του καιρού εκ μέρους των Μετεωρολογικών Υπηρεσιών σημαντική βοήθεια παρέχουν οι τεχνητοί μετεωρολογικοί δορυφόροι.

Από τους πρωταρχικούς σκοπούς της ΕΜΥ είναι η πρόγνωση του καιρού. Παράλληλα όμως δίνει και πολύτιμες πληροφορίες για τον καιρό και το κλίμα, στις κρατικές υπηρεσίες, στις συγκοινωνίες, στη γεωργία, στον αθλητισμό, κ.λπ.. Για να ανταποκριθεί η ΕΜΥ στην αποστολή της εκτός από το κατάλληλο προσωπικό με το οποίο στελεχώνεται εμπλουτίζεται συνεχώς με σύγχρονα όργανα προκειμένου να πυκνώσει το Εθνικό δίκτυο των μετεωρολογικών σταθμών.

## Δείτε επίσης
* Γραφεία Καιρού

## Βιβλιογραφία
* Β. Κυριαζόπουλου: «Η Αστρολογία και η Μετεωρολογία εις την Ελλάδα επί Όθωνος», Δελτίον της Ιστορικής και Εθνολογικής Εταιρείας της Ελλάδος, τόμ. ΙΘ΄, σσ. 7-50

## Εξωτερικοί σύνδεσμοι
* Επίσημη ιστοσελίδα
* Πολεμική Αεροπορία (ΠΑ)
* Παγκόσμιος Μετεωρολογικός Οργανισμός (WMO) 
* Ευρωπαϊκό Κέντρο Μεσοπρόθεσμων Προγνώσεων (ECMWF)
* Οργανισμός Επιστημονικής Συνεργασίας των Ευρωπαϊκών Μετεωρολογικών Υπηρεσιών (EUMETSAT)

Κατηγορία:Δημόσιες υπηρεσίες της Ελλάδας
Κατηγορία:Ελληνική Πολεμική Αεροπορία
Κατηγορία:Υπουργείο Εθνικής Άμυνας (Ελλάδα)
Κατηγορία:Μετεωρολογία
Πυκνότητα πληθυσμού

**Πυκνότητα πληθυσμού** ονομάζεται η ποσότητα ενός πληθυσμού ανά μονάδα επιφάνειας ή όγκου. Χρησιμοποιείται ευρέως στην καταμέτρηση ζώντων βιολογικών οργανισμών.

## Βιολογία
Η πυκνότητα ενός πληθυσμού αποτελεί ένα συνηθισμένο δείκτη στη βιολογία, ο οποίος προτιμάται συχνά έναντι της απόλυτης τιμής του αριθμού ενός πληθυσμού. Μικρές τιμές στην πυκνότητα ενός πληθυσμού συνδέονται άμεσα με κίνδυνο εξαφάνισης ενός είδους, ειδικά αν οδηγούν συγχρόνως και σε μείωση του δείκτη γεννητικότητας. Παραδείγματα αυτού του φαινομένου, γνωστό ως φαινόμενο *Alee*, περιλαμβάνουν:
     
* Αύξηση της δυσκολίας εύρεσης συντρόφου για αναπαραγωγή σε περιοχές χαμηλής πυκνότητας πληθυσμού.
* Αύξηση του ποσοστού αιμομιξίας ανάμεσα στα μέλη πληθυσμού χαμηλής πυκνότητας.
* Αύξηση της ευαισθησίας ενός πληθυσμού χαμηλής πυκνότητας σε γεγονότα φυσικών ή μη καταστροφών.

Διαφορετικά βιολογικά είδη χαρακτηρίζονται από διαφορετικές αναμενόμενες πυκνότητες πληθυσμού, οι οποίες πολλές φορές εξαρτώνται από τα ιδιαίτερα χαρακτηριστικά των οργανισμών. 

## Πυκνότητες ανθρώπινου πληθυσμού
[right|450px|thumb|Παγκόσμιος χάρτης της πυκνότητας πληθυσμού ([1994)]]
Στις ανθρώπινες κοινωνίες, η πυκνότητα πληθυσμού ορίζεται ως ο αριθμός των ανθρώπων ανά μονάδα επιφάνειας (συνήθως ανά τετραγωνικό χιλιόμετρο) και κατά περίσταση αναφέρεται στα γεωγραφικά όρια μιας πόλης, μιας χώρας ή ακόμη και ολόκληρης της γης. 

Ο παγκόσμιος πληθυσμός των περίπου 6.5 δισεκατομμυρίων ανθρώπων, αντιστοιχεί σε μία πυκνότητα 43 ανά τετραγωνικό χιλιόμετρο, λαμβάνοντας υπόψη ως έκταση της Γης τα 150 εκατομμύρια τετραγωνικά χιλιομέτρα, που αντιστοιχούν στην συνολικά έκταση του πλανήτη χωρίς να συνυπολογίζεται το τμήμα των θαλασσσών. Το 74% του πληθυσμού της γης κατοικεί στο 5% της επιφάνειάς της. Αρκετοί υποστηρίζουν πως υπάρχει ένα μέγιστο επιτρεπόμενο όριο της παγκόσμιας πυκνότητας πληθυσμού. 

Οι γεωγραφικές περιοχές με τον μεγαλύτερο δείκτη πυκνότητας πληθυσμού είναι:

* Μακάου (18.182 κάτοικοι/χλμ2)
* Μονακό (16.329 κάτοικοι/χλμ2)
* Σιγκαπούρη (6.751 κάτοικοι/χλμ2)
* Χονγκ Κονγκ (6.688 κάτοικοι/χλμ2)
* Γιβραλτάρ (4.270 κάτοικοι/χλμ2)

Οι περισσότερες πόλεις με υψηλό δείκτη πυκνότητας πληθυσμού βρίσκονται στην βόρεια και ανατολική Ασία. Σε ό,τι αφορά τις πόλεις, η πυκνότητα του πληθυσμού μπορεί να διαφέρει σημαντικά, ανάλογα με το αν η μέτρηση περιλαμβάνει τα προάστια μιας πόλης, που είναι κατά κανόνα πολύ περισσότερο αραιοκατοικημένα.

## Δείτε επίσης
* Κατάλογος χωρών κατά πυκνότητα πληθυσμού

## Εξωτερικοί σύνδεσμοι
* Χάρτης πυκνότητας πληθυσμού
* Πυκνότητα πληθυσμού και δείκτης αστικοποίησης

Κατηγορία:Δημογραφία
Κατηγορία:Παγκόσμιος πληθυσμός
Κατάλογος χωρών και εδαφών ανά πυκνότητα πληθυσμού

500px|thumb|Η πυκνότητα του πληθυσμού (κάτοικοι ανά χλμ<sup>2</sup>) ανά χώρα το 2018

Παρατίθεται **κατάλογος χωρών ανά [[πυκνότητα πληθυσμού]]** σε κατοίκους/τ.χλμ.. Τα στοιχεία που ακολουθούν αντιστοιχούν σε περιοχές που περιέχουν και υδάτινες επιφάνειες, όπως λίμνες ή ποταμούς. Τα στοιχεία (η πυκνότητα είναι με στρογγυλοποίηση στις περισσότερες χώρες) για την έκταση και τον πληθυσμό των χωρών είναι βασισμένα στα αντίστοιχα λήμματα: Κατάλογος χωρών ανά πληθυσμό και Κατάλογος χωρών ανά έκταση. 

Αυτοδιοικούμενα κρατίδια ή περιοχές υπό αμφισβητούμενο καθεστώς δεν λαμβάνονται υπόψη στην αρίθμηση του καταλόγου αλλά εμφανίζονται προς σύγκριση. 

## Κατάταξη

## Παραπομπές


## Εξωτερικοί σύνδεσμοι
* https://web.archive.org/web/20010405082105/http://www.world-gazetteer.com/home.htm
* http://www.cia.gov/cia/publications/factbook/index.html 
* https://web.archive.org/web/20090131160701/http://www.state.gov/r/pa/ei/bgn/

Κατηγορία:Κατάλογοι χωρών
Κατηγορία:Πληθυσμιακή γεωγραφία
Σταθμός Περισσός (Μετρό Αθήνας)

Ο **Σταθμός Περισσός** είναι σταθμός του μετρό της Αθήνας, επί της γραμμής 1, στη χιλιομετρική θέση 16,556 από το σταθμό Πειραιά. Βρίσκεται στη Νέα Ιωνία και πήρε το όνομά του από τη συνοικία του Περισσού, την οποία εξυπηρετεί. Οριοθετείται στη συμβολή της λεωφόρου Ηρακλείου και της λεωφόρου Αλ. Παπαναστασίου. Παράλληλα είναι ο πιο κοντινός σταθμός προς την κεντρική πλατεία του δήμου της Νέας Φιλαδέλφειας και το γήπεδο της ΑΕΚ, Αγία Σοφία που εγκαινιάστηκε στις 30 Σεπτεμβρίου 2022. Ο σταθμός εγκαινιάστηκε στις 14 Μαρτίου 1956 και η σημερινή του μορφή δόθηκε το 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 6 λεωφορειακές γραμμές και 1 γραμμή τρόλεϊ 3, Α8, Β9, 421, 500, 605, 755 και η δημοτική συγκοινωνία Νέας Ιωνίας γραμμή 1.

## Δομή σταθμού

Περισσος
Περισσος
Κατηγορία:Νέα Ιωνία Αττικής
Σταθμός Άγιος Νικόλαος (Μετρό Αθήνας)

Ο **Σταθμός Άγιος Νικόλαος** είναι σταθμός του μετρό της Αθήνας, επί της γραμμής 1, στη χιλιομετρική θέση 13,164 από το σταθμό Πειραιά. Βρίσκεται στην Αθήνα, ανάμεσα στις οδούς Μιχαήλ Βόδα και Ιωνίας, οι οποίες είναι παράλληλες με την οδό Αχαρνών. Το όνομά του προέρχεται από τον γειτονικό Ιερό Ναό του Αγίου Νικολάου. Εγκαινιάστηκε στις 12 Φεβρουαρίου 1956 (την ίδια μέρα με τους σταθμούς Κάτω Πατήσια και Άνω Πατήσια) και ανακαινίστηκε εξ ολοκλήρου το 2003 και η σημερινή του μορφή εγκαινιάστηκε στις 15 Δεκεμβρίου 2003, ενώ μέσα στο 2010 ολοκληρώθηκαν και οι εργασίες ανακαίνισης των γραμμών / σιδηροτροχιάς.

Διαθέτει δύο πλευρικές αποβάθρες. Ο σταθμός βρίσκεται επάνω σε στροφή της τροχιάς των γραμμών και έτσι σε ορισμένα σημεία υπάρχει μεγάλο κενό μεταξύ της αποβάθρας και των συρμών, όπως συμβαίνει και στον σταθμό Μοναστηράκι της γραμμής 1. Σε κάθε αποβάθρα του σταθμού υπάρχει ανελκυστήρας, ενώ οι δύο αποβάθρες συνδέονται μεταξύ τους υπογείως με πεζοδιάβαση.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 15 λεωφορειακές γραμμές και 5 γραμμές τρόλεϊ 3, 5, 6, 11, 14, Α8, Α10, Α11, Β9, Β10, Β11, Β12, Γ12, Χ93, 420, 500, 711, 719, 720, 728.

## Δομή σταθμού

## Παραπομπές


Αγιος Νικολαος
Αγιος Νικολαος
Κατηγορία:Άγιος Νικόλαος
Σταθμός Πευκάκια (Μετρό Αθήνας)

Ο **Σταθμός Πευκάκια** είναι σταθμός του μετρό της Αθήνας, επί της γραμμής 1 στη χιλιομετρική θέση 17,231 από το σταθμό Πειραιά. Βρίσκεται στη Νέα Ιωνία και πήρε το όνομά του από τη συνοικία των Πευκακίων, την οποία εξυπηρετεί. Εγκαινιάστηκε στις 5 Ιουλίου 1956 και η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες. Προβλέπεται να γίνει σταθμός ανταπόκρισης με την γραμμή 4.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 5 λεωφορειακές γραμμές και 1 γραμμή τρόλεϊ 3, Α8, 421, 500, 602, 724 και η δημοτική συγκοινωνία Νέας Ιωνίας γραμμή 1

## Δομή σταθμού

## Ονομασία σταθμού

Από τα μέσα της δεκαετίας του 1990 και μέχρι το 2002, ο σταθμός Πευκακίων αναφερόταν με την ονομασία *Πευκάκια-Ινέπολη***,** λαμβάνοντας τη δεύτερη ονομασία του από την παρακείμενη συνοικία της Ινέπολης. Η ονομασία του σταθμού επανήλθε στη μορφή *Πευκάκια* κατά τη διάρκεια της ανακατασκευής του την περίοδο 2002-2004.

Πευκακια
Κατηγορία:Νέα Ιωνία Αττικής
Πευκακια
Φτελιά (αποσαφήνιση)

Ο όρος **Φτελιά** μπορεί να αναφέρεται στα εξής:

## Φυτά
* στο δέντρο φτελιά.

## Οικισμοί
* στην Φτελιά Αιτωλοακαρνανίας, οικισμό στην Αιτωλοακαρνανία.
* στην Φτελιά Δράμας, οικισμό του νομού Δράμας.
* στην Φτελιά Μυκόνου, σύγχρονο οικισμό της νήσου Μύκονος.
* στην Φτελιά Μυκόνου (προϊστορικός οικισμός), νεολιθικό οικισμό της νήσου Μύκονος.

## Γεωγραφία
*Φτελιά (όρμος), όρμος της Μυκόνου στα βόρεια του νησιού. Λόγω τοποθεσίας η Φτελιά έχει κύριο χαρακτηριστικό τους δυνατούς ανέμους και τα μεγάλα κύματα. Εκεί κάθε καλοκαίρι παραθεριστές από όλο το κόσμο επιδίδονται στο γουιντσέρφινγκ.

## Δείτε επίσης
* Πτελιά

Κατηγορία:Αποσαφηνίσεις ελληνικών τοπωνυμίων
Χριστουγεννιάτικα τραγούδια

Τα περισσότερο δημοφιλή **[[Χριστούγεννα|χριστουγεννιάτικα]]** τραγούδια, διεθνή και ελληνικά είναι:

## Διεθνή
* *Silent Night*
* *White Christmas*
* *Jingle Bells*
* *[[The Little Drummer Boy]]*
* *When a Child is Born*
* *Blue Christmas*
* *The Christmas Feeling*
* *The Christmas Song*
* *Ave Maria*
* *Winter Wonderland*
* *We Wish You a Merry Christmas*
* *Rudolf The Red-nose Reindeer*
* *It's the most wonderful time of the year*
* *The Twelve days of Christmas*
* *Ο Christmas Tree*
* *Santa Claus is coming to town*
* *All I Want For Christmas Is You*

## Ελληνικά
* *[[Άγια Νύχτα]]* (μουσική *Silent Night*)
* *Λευκά Χριστούγεννα* (μουσική *White Christmas*)
* *[[Τρίγωνα κάλαντα]]* (μουσική *Jingle Bells*)
* *[[Ο μικρός τυμπανιστής]]* (μουσική *The Little Drummer Boy*)
* *Χιόνια στο καμπαναριό*
* *Έλατο* (σε μουσική *Ο Christmas Tree*)
* *[[Πάει ο παλιός ο χρόνος]]* (επίσημος τίτλος Ο αποχαιρετισμός του χρόνου)
* *Εγεννήθη σε μια φάτνη*
* *Πρωτομηνιά - Πρωτοχρονιά* (μουσική *Santa Claus is coming to town*)


Χριστουγεννιατικα τραγ
Είδος 8472

frame|Είδος 8472|right 
Στο φανταστικό σύμπαν του Σταρ Τρεκ (Star Trek), "**Είδος 8472**" (Species 8472) είναι το όνομα που δόθηκε από τους Μποργκ (Borg) σε μια εξωγήινη φυλή που κατοικεί στο "ρευστό" διάστημα.

## Ανατομία
Έχουν πολύ πυκνή γονιδιακή οργάνωση με τριπλή έλικα του DNA και ένα ισχυρό ανοσοποιητικό σύστημα. Η ανατομία τους είναι μοναδική στο ότι διαθέτουν τρία πόδια και επικοινωνούν εξ´ολοκλήρου με τηλεπάθεια. Το είδος τους αποτελείται από πέντε διαφορετικά φύλα και κάθε διαφορετικό φύλο κατέχει και διαφορετικό τμήμα του ρευστού διαστήματος. Η τεχνολογία τους, συμπεριλαμβανομένου των διαστημοπλοίων τους και των όπλων τους, έχει κυρίως βιολογικό χαρακτήρα.

## Τεχνολογία
Το Είδος 8472 διαθέτει βιολογικά κατασκευασμένα διαστημόπλοια, γνωστά ως βιοπλοία (bioships). Κάθε ένα έχει την ικανότητα να "λιώνει" τον εαυτό του με αποτέλεσμα να μπορεί να διαπερνά διαστημόπλοια των φυλών του κανονικού διαστήματος (π.χ. των Μποργκ ή της Ομοσπονδίας). Εάν τα όπλα πολλών βιοπλοίων του είδους 8472 συνδεθούν μαζί, έχουν την ικανότητα να εξαλείψουν ταχύτατα ολόκληρους πλανήτες.

## Ιστορία

Το Είδος 8472 ανακαλύφθηκε από τους Μποργκ το έτος 2373. Οι Μποργκ δεν μπόρεσαν να τους αφομοιώσουν λόγω του εξαιρετικού ανοσοποιητικού συστήματος του Είδους 8472 που έχει την ικανότητα να απομονώνει και να καταστρέφει οτιδήποτε εισέρχεται στο σώμα τους και είναι ξένο προς τα κύτταρά τους, συμπεριλαμβανομένου των νανο-ανιχνευτών (nanoprobes) που χρησιμοποιούν οι Μποργκ. Η προσπάθεια εισβολής που επιχείρησαν οι Μποργκ στο ρευστό διάστημα οδήγησε σε πόλεμο. Αυτή ήταν και η πρώτη μεγάλη απειλή που αντιμετώπισαν οι Μποργκ έπειτα από χιλιάδες χρόνια και είχε ως αποτέλεσμα την εξολόθρευση εκατομμυρίων μονάδων τους (drones).

Κατά τη διάρκεια της προσωρινής συμμαχίας των ατόμων της ομοσπονδίας (Federation) με τους Μποργκ, το Είδος 8472 απωθήθηκε από το πλήρωμα του ομοσπονδιακού (Federation) διαστημοπλοίου USS Voyager (NCC-74656) το οποίο ήταν οπλισμένο με κεφαλές εξοπλισμένες με τροποποιημένους νανο-ανιχνευτές (nanoprobes) ικανές να σκοτώσουν το Είδος 8472. 

Κατά την υποχώρησή του προς το ρευστό διάστημα, το Είδος 8472 αναγκάστηκε να εγκαταλείψει ένα μέλος του στο κανονικό διάστημα. Το μέλος αυτό κυνηγήθηκε για πολλούς μήνες λυσσαλέα από τους Χιρόουτζεν (Hirogen), οι οποίοι το θεώρησαν πολύ ικανοποιητικό θήραμα και εξαίρετο τρόπαιο.

Τρομαγμένοι από την απειλή που αποτελούσε γι´αυτούς η Ομοσπονδία, το Είδος 8472 κατασκεύασε 13 διαστημικούς σταθμούς στο κανονικό διάστημα. Στους σταθμούς αυτούς αναπαρέστησε την ακαδημία του αστροστόλου (Starfleet Academy) και τους χρησιμοποίησε ως κέντρα εκπαίδευσης των μελών του για να παρεισφρήσουν μελλοντικά στην ομοσπονδία ως κατάσκοποι. Το σχέδιό τους αποκαλύφθηκε από το πλήρωμα του διαστημοπλοίου Voyager, το οποίο κατάφερε στη συνέχεια να πείσει το Είδος 8472 ότι η Ομοσπονδία δεν είχε καμία διένεξη μαζί τους και ότι δεν αποτελούσε απειλή γι´αυτούς.

Κατηγορία:Φανταστικές εξωγήινες μορφές ζωής
Κατηγορία:Σταρ Τρεκ
Σπαρτιάτες (αποσαφήνιση)

Με τον όρο **Σπαρτιάτες** περιγράφονται:

* οι αρχαίοι Έλληνες κάτοικοι της Αρχαίας Σπάρτης, αλλά και οι κάτοικοι της σύγχρονης Σπάρτης. 
* το ελληνικό πολιτικό κόμμα Σπαρτιάτες
Χανς Ρίχτερ (καλλιτέχνης)

Ο **Χανς Ρίχτερ** (*Hans Richter*, 6 Απριλίου 1888 - 1 Φεβρουαρίου 1976) ήταν Γερμανός ζωγράφος, σκηνοθέτης και συγγραφέας. Γεννήθηκε στο Βερολίνο όπου ακολούθησε ακαδημαϊκές σπουδές. Την περίοδο 1916-1920 ασχολήθηκε ενεργά με τις δραστηριότητες του ντανταϊστικού κινήματος στη Ζυρίχη, ενώ αργότερα συνδέθηκε και με την ομάδα των κονστρουκτιβιστών και τον νεοπλαστικισμό. Το 1921 και ενώ μέχρι τότε το έργο του ήταν εστιασμένο στη ζωγραφική, πραγματοποίησε την πρώτη αφηρημένη ταινία του, με τον τίτλο *Rhythmus 21* και έκτοτε δεν εγκατέλειψε τον κινηματογράφο, περιορίζοντας σημαντικά την ενασχόλησή του με τη ζωγραφική για αρκετά χρόνια. Το 1927, σκηνοθέτησε την ταινία *Vormittagsspuk*, μία από τις πρώτες υπερρεαλιστικές ταινίες. Δημιούργησε ακόμα αρκετές πειραματικές ταινίες, καθώς επίσης και πολλά ντοκιμαντέρ ή διαφημιστικά φιλμ.

Το 1940 εγκατέλειψε την Ελβετία και εγκαταστάθηκε στις Ηνωμένες Πολιτείες, όπου το 1942 ανέλαβε το Ινστιτούτο Κινηματογραφικής Τέχνης στο *City College* της Νέας Υόρκης και δίδαξε για περίπου δεκαπέντε χρόνια. Πολιτογραφήθηκε Αμερικανός πολίτης ενώ στα τελευταία χρόνια της ζωής του ασχολήθηκε εκ νέου ενεργά με τη ζωγραφική.

Το συγγραφικό του έργο περιλαμβάνει κυρίως βιβλία για την ιστορία, θεωρία και πρακτική του κινηματογράφου, ενώ κατέγραψε και τις εμπειρίες του με τον ντανταϊσμό στο βιβλίο *Dada, Art and Anti-Art*.    
 
## Φιλμογραφία
**Dadascope* (1961)
**8 x 8* A Chess Sonata in 8 Movements* (1957)
**Dreams That Money Can Buy* (1947)
**Vom Blitz zum Fernsenhbild* (1936)
**Keine Zeit für Tränen* (1934)
**Hallo Everybody* (1933)
**Europa Radio* (1931)
**Neues Leben* (1930)
**Alles dreht sich, alles bewegt sich* (1929)
**Everyday* (1929)
**Rennsymphonie* (1929)
**The Storming of La Sarraz* (1929)
**Zweigroschenzauber* (1929)
**Vormittagsspuk* (1928)
**Inflation* (1927)
**Filmstudie* (1926)
**Rhythmus 25* (1925)
**Rhythmus 23* (1923)
**Rhythmus 21* (1921)

## Βιβλιογραφία
*Χανς Ρίχτερ, *Νταντά: Τέχνη και Αντι-Τέχνη*, Υποδομή (1983)

## Παραπομπές


Κατηγορία:Γερμανοί ζωγράφοι
Κατηγορία:Γερμανοί σκηνοθέτες
Κατηγορία:Γερμανοί συγγραφείς
Κατηγορία:Ιστορικοί της τέχνης
Χανς Ρίχτερ

*Χανς Ρίχτερ, Ντανταϊστής καλλιτέχνης και σκηνοθέτης.
*Χανς Ρίχτερ, Αυστριακός διευθυντής ορχήστρας
*Χανς Ρίχτερ, Γερμανός σκηνοθέτης.
Ραούλ Χάουσμαν

Ο **Ραούλ Χάουσμαν** (Raoul Hausmann, 12 Ιουλίου 1886 - 1 Φεβρουαρίου 1971) ήταν Αυστριακός καλλιτέχνης, γεννημένος στη Βιέννη. Συνδέθηκε με το κίνημα του ντανταϊσμού και αποτέλεσε και ηγετική φυσιογνωμία της ομάδας των ντανταϊστών στο Βερολίνο.

Ασχολήθηκε κυρίως με τη ζωγραφική, τη γλυπτική και τη φωτογραφία. Θεωρείται ο εμπνευστής της τεχνικής του φωτομοντάζ, καθώς και του είδους των φωνητικών ποιημάτων που χρησιμοποίησαν ευρέως οι ντανταϊστές. Μετά το 1930 ασχολήθηκε ενεργά με τη φωτογραφία ενώ την περίοδο 1959-1964 αφοσιώθηκε περισσότερο στη ζωγραφική.

## Παραπομπές


Κατηγορία:Αυστριακοί καλλιτέχνες
Κατηγορία:Ντανταϊσμός
Κρυόνερο

Το **Κρυόνερο** () είναι χωριό στην Τουρκία, στην ιστορική περιοχή της Ανατολικής Θράκης, στην επαρχία Σαράντα Εκκλησιών. 

## Πληθυσμιακά στοιχεία
Μέχρι τις αρχές του 20ού αιώνα κατοικούσαν στο Κρυόνερο περί τις 300 ελληνόφωνες οικογένειες. Μετά την υπογραφή της Συνθήκης της Λωζάνης (1923), ο πληθυσμός του συμπεριλήφθηκε στην ανταλλαγή πληθυσμών και μεταφέρθηκε στην Ελλάδα. Ο μεγαλύτερος αριθμός Κρυονεριτών εγκαταστάθηκε στη Μακεδονία και συγκεκριμένα στο Καλαμπάκι της περιφερειακής ενότητας Δράμας, όπου συνέχισε να τηρεί τα έθιμά του, σημαντικότερο εκ των οποίων είναι το κουρμπάνι, το οποίο γιορτάζεται κάθε χρόνο στη γιορτή του Αγίου Αθανασίου στις 18 Ιανουαρίου.

## Παραπομπές

Κατηγορία:Χωριά της Τουρκίας
Κατηγορία:Επαρχία του Κιρκλαρελί
Ανεμόμυλος

εναλλ.=|μικρογραφία|389x389px|Ανεμόμυλοι Γέρας
thumb|384x384px
:*Για οικισμούς με το ίδιο όνομα δείτε: [[Ανεμόμυλος (αποσαφήνιση)]]*
Ο **ανεμόμυλος** είναι αιολική μηχανή οριζόντιου άξονα περιστροφής. Χρησιμοποιήθηκε για την άλεση των δημητριακών και την άντληση νερού. Γνωστός από τα αρχαία χρόνια, διαδόθηκε σημαντικά στον ευρωπαϊκό και ελληνικό κόσμο.

## Ιστορική εξέλιξη
Ο ανεμόμυλος που σχεδιάστηκε από τον Ήρωνα της Αλεξάνδρειας τον 1ο αιώνα μ.Χ. είναι η πρώτη γνωστή περίπτωση χρήσης τροχού που κινείται από τον άνεμο για τη λειτουργία μηχανής. Ήταν οριζόντιου άξονα περιστροφής και είχε τέσσερα πτερύγια.

Γύρω στο 750 μ.Χ. στη Μεσοποταμία και την Κίνα άρχισαν να χτίζονται ανεμόμυλοι κατακόρυφου άξονα περιστροφής. Αυτούς τους ανεμόμυλους έφεραν στην Ευρώπη καταρχάς οι Σταυροφόροι, μετά την Α΄ Σταυροφορία και αργότερα οι εξερευνητές της Κίνας. Γνώρισαν εξάπλωση στην Ιβηρική και τη Νότια Ευρώπη. Αργότερα, γύρω στο 1500, χρησιμοποιήθηκαν στην Ολλανδία σαν μέρος του αντιπλημμυρικού συστήματος της χώρας. Κυρίως χρησιμοποιήθηκαν για την άλεση γεωργικών προϊόντων και την άντληση νερού.

Επίσης, είχαν εμφανιστεί πολλούς αιώνες πριν. Η χρήση τους καθιερώθηκε κατά τη Βυζαντινή περίοδο, γνωρίζοντας ακόμα μεγαλύτερη διάδοση κατά την περίοδο της Φραγκοκρατίας, κυρίως στο ανατολικό Αιγαίο αλλά και στην ενδοχώρα. Κατά κανόνα στεγάζονταν σε κυλινδρικά, πέτρινα, διώροφα κτίρια. Στον επάνω όροφο βρισκόταν ο άξονας και το σύστημα μετάδοσης της κίνησης, ενώ στον κάτω όροφο γινόταν η άλεση και αποθήκευση των σιτηρών. Τα πτερύγιά τους ήταν πάνινα, 5-15 μέτρα σε μήκος και πλάτος το 1/5 του μήκους τους. Ένας ανεμόμυλος μπορούσε να αλέσει 20-70 κιλά σιτηρών την ώρα, ανάλογα με την ένταση και τη φορά του ανέμου.

•Άλεση των σιτηρών 

•Αποξήρανση εδαφών 

•Αντλίες ανεμόμυλων 

Ο ανεμόμυλος που χρησιμοποιούνταν για την παροχή νερού στις κατοικίες μερικές φορές ονομαζόταν ανεμομηχανή, ώστε να ξεχωρίζει από το συμβατικό ανεμόμυλο. Μερικοί χρησιμοποιήθηκαν για παροχή νερού από ποταμούς, λίμνες και τεχνητές λίμνες, σε αγροκτήματα αλλά πολύ λίγοι από αυτούς υπάρχουν σήμερα. Σε μερικά μέρη όμως, όπως στις περισσότερο αραιοκατοικημένες περιοχές των Η.Π.Α. της Αυστραλίας και της Νότιας Αφρικής, υπάρχουν ακόμα εγκατεστημένες πολλές χιλιάδες από ανεμόμυλους-αντλίες. 

•Παραγωγή ηλεκτρισμού 

Ο πρώτος ανεμόμυλος για την παραγωγή ηλεκτρικής ενέργειας κατασκευάστηκε στο Cleveland του Οχάιο το 1888 και είχε ισχύ 12 kw

## Παραπομπές


## Εξωτερικοί σύνδεσμοι
* 

Κατηγορία:Αιολικές μηχανές
Κατηγορία:Βιομηχανικά κτίρια
Κάθισμα της Παναγίας

**Κάθισμα της Παναγίας** ή Κάθισμα της Παναγιάς.

Αρχαίο χριστιανικό προσκύνημα καθοδόν από Ιερουσαλήμ προς Βηθλεέμ όπου κατά τη τοπική θρησκευτική παράδοση η Παρθένος Μαρία στάθμευσε για να αναπαυθεί. Αν και κανείς των Ευαγγελιστών δεν αναφέρει το γεγονός εν τούτοις το θρησκευτικό συναίσθημα πέριξ της παράδοσης αυτής, που όμως περιγράφεται στο απόκρυφο Ευαγγέλιο του Ιακώβου  (Γ’ 17), ήταν τόσο ανεπτυγμένο που κάποια Πριγκίπισσα γνωστή με το όνομα «Ικελία», κατόπιν αδείας του Πατριάρχη Ιεροσολύμων Ιουβενάλιου, ανήγειρε  το 451, κατ΄ άλλους πολύ νωρίτερα το 130, μέγα οκταγωνικό Ναό προς τιμή της Υπεραγίας Θεοτόκου, ο οποίος έφερε στο κέντρο αυτού την πέτρα «το κάθισμα» της κατά παράδοση ανάπαυσης της Παναγίας.

Περί του Ναού αυτού υπάρχουν άφθονες μαρτυρίες μεταξύ των οποίων οι:
#Στο βίο του Αγίου Θεοδοσίου του Κοινοβιάρχου που παρέμεινε στο πέριξ του Ναού Μοναστήρι (Σιναΐτου Συμεώνος του Μεταφραστού) περί το 475.
#Στο κείμενο του προσκυνητή Θεοδοσίου το 530.
#Στην εξιστόρηση του Ρώσου προσκυνητή Δανιήλ περί το 1115 στο οποίο γίνεται λόγος για ερείπια του Ναού, η καταστροφή του οποίου τοποθετείται περί τον 8ο αιώνα.

Στο Ναό αυτό φέρεται να τελούταν στην αρχή η εορτή της Κοιμήσεως της Θεοτόκου στις 15 Αυγούστου και αργότερα δύο ακόμη επίσημες εορτές στις 13 Αυγούστου και την 2α ή 3η Δεκεμβρίου (πιθανώς εορτή των Εισοδίων της Θεοτόκου που συμπίπτει σήμερα με το παλαιό ημερολόγιο). Μάλιστα η Ικελία φέρεται να είχε καθιερώσει και τελετή λαμπαδηφορίας.

Από τότε η παράδοση αυτή διεσώθη μέχρι σήμερα, προφορικά μεν με την υπόδειξη του χώρου και με πρόσθετες εκδοχές ότι εκεί στάθμευσαν και οι τρεις Μάγοι, αλλά και τελετουργικά καθότι ο Πατριάρχης Ιεροσολύμων οδεύοντας την παραμονή των Χριστουγέννων προς την Βηθλεέμ για την τέλεση της κατ΄ έτος πανήγυρης σε αυτό το χώρο σταθμεύει για να αναπαυθεί (όπως αναφέρεται σε  πλείστες περιγραφές ανά τους αιώνες αλλά και σε επίσημα συγγράμματα παλαιών προσκυνητών).

Τη παράδοση αυτή με τον προσδιορισμό περίπου της ακριβούς θέσεως του ιστορικού αυτού Ναού ήλθε να επιβεβαιώσει και να αποκαλύψει η αρχαιολογική σκαπάνη που έφερε στο φως το αρχαίο αυτό προσκύνημα, που βρίσκεται εντός της κτηματικής περιουσίας του Πατριαρχείου Ιεροσολύμων («Ιερού Κοινού του Παναγίου Τάφου»). Οι ανασκαφές αυτές άρχισαν το 1992 όπου μετά την αποκάλυψη μικρού μέρους των μωσαϊκών διακόπηκαν. Το καλοκαίρι του 1997 με την άδεια πλέον του Μακαριστού Πατριάρχη Ιεροσολύμων Διοδώρου Α', η Ισραηλινή Αρχαιολογική Αρχή ανέλαβε εκ νέου τις ανασκαφές του χώρου υπό την ευθύνη της αρχαιολόγου κ. Ρίνας Αβνέρ (ή Αβνάρ), οι οποίες απεκάλυψαν το «Κάθισμα» και ωραιότατα επιδάπεδα μωσαϊκά.

Το γεγονός αυτό θεωρήθηκε μεγάλης θρησκευτικής σημασίας στη χριστιανική κοινωνία, συνδυαζόμενο χρονικά με την παραμονή της δισχιλιετούς επετείου από της Γεννήσεως του Θεανθρώπου.

Κατηγορία:Αγιοταφικά προσκυνήματα
Κατηγορία:Χριστιανικοί χώροι λατρείας
Κατηγορία:Χριστιανισμός στο Ισραήλ
Άγιος Διονύσιος Πάτρας

μικρογραφία|δεξιά|300px|Ο παλιός σταθμός και σήμερα αμαξοστάσιο του ΟΣΕ στον Άγιο Διονύσιο.

Ο **Άγιος Διονύσιος** είναι συνοικία της Πάτρας. 

Μέχρι το 1828, που απελευθερώθηκε οριστικά η πόλη από τους Τούρκους, η περιοχή ήταν χωράφια, αμπέλια και ελαιώνες. Τα κτήματα ανήκαν στον προύχοντα της περιοχής Ιωάννη Παπαδιαμαντόπουλο. Το 1829 κατέφτασαν στην Πάτρα πολλοί Ζακυνθινοί, οι οποίοι εγκαταστάθηκαν σε αυτή την περιοχή. Την ίδια χρονιά κτίστηκε, ύστερα από δωρεά του Παπαδιαμαντόπουλου, και η εκκλησία του Αγίου Διονυσίου, από την οποία και πήρε το όνομά της η συνοικία. 

Το 1909 ο παλιός ναός κατεδαφίστηκε με αποτέλεσμα το δημοτικό συμβούλιο να αρχίσει τις έρευνες για νέο οικόπεδο. Η εταιρεία Τριάντη δώρισε οικόπεδο στην οδό Άστιγγος, όπου χτίστηκε το 1928 ο νέος ναός. Στο Διονύσιο Τόφαλο, δημοτικό σύμβουλο και αδερφό του Ολυμπιονίκη, οφείλεται ο νέος ναός Αγίου Διονυσίου. Στην ίδια περιοχή είχε αναπτυχθεί και η Ιταλική παροικία της πόλης, η οποία όμως διαλύθηκε το 1940.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Βιβλίο *Πάτρα 1900* Αλέκου Μαρσαλή, 1978. ISBN 960-14-0826-6.
* Βιβλίο *Ιστορία της πόλεως Πατρών* Τόμος Α΄, Στέφανου Θωμόπουλου, Αχαϊκές Εκδόσεις 1998.
* Εφημερίδα *Η Ημέρα*.

Αγιος Διονύσιος
Ανδρέας Κασής

Ο **Ανδρέας Κασής** ήταν Έλληνας ευεργέτης του 18ου αιώνα από την Αχαΐα.

## Βιογραφία
Γεννήθηκε και έζησε στην Πάτρα κατά τον 18ο αιώνα. Είχε υπηρετήσει στο ρωσικό στρατό. Άφησε στη διαθήκη του ένα πολύ μεγάλο ποσό για την ανέγερση και λειτουργία σχολείου στην Πάτρα. Για άγνωστο λόγο το σχολείο δεν έγινε, αλλά το ποσό χρησιμοποιήθηκε για τη λειτουργία σχολείων στην Πάτμο, τα Ιωάννινα και την Αθήνας. Το ποσό είχε κατατεθεί στην Ελληνική Τράπεζα του Αγίου Γεωργίου της Βενετίας.

## Παραπομπές


Κατηγορία:Έλληνες στρατιωτικοί σε στρατούς άλλων κρατών
Κατηγορία:Ρώσοι στρατιωτικοί
Κατηγορία:Έλληνες ευεργέτες
Νικόλαος Α. Κοντογούρης

Ο **Νικόλαος Κοντογούρης** (1878 - Ιούλιος 1913)  ήταν Έλληνας πολιτικός και στρατιωτικός.

## Βιογραφικά στοιχεία

Γεννήθηκε στην Πάτρα το 1878 ήταν γιος του Αριστομένη Κοντογούρη και της Βικτωρίας Σισίνη και δισέγγονος του Μάρκου Μπότσαρη και του Νικόλαου Κοντογούρη πρόξενου πολλών χωρών στην Πάτρα. Αδελφός του ήταν ο Φίλιππος αγωνιστής του Μακεδονικού αγώνα υποπρόξενος της Ελλάδας στην Θεσσαλονίκη.

Σε νεαρή ηλικία ασχολήθηκε με τον αθλητισμό και ως ποδηλάτης του Ποδηλατικού συλλόγου Πατρών κατατάχθηκε 1ος στα 3.200 μέτρα και 3ος στα 10.000 μέτρα σε αγώνες που πραγματοποιήθηκαν το 1895 στο ποδηλατοδρόμιο του συλλόγου.

Ήταν βουλευτής στην Αναθεωρητική Βουλή του 1910 και υποστηρικτής της δημοτικής γλώσσας. Το 1912 παραιτήθηκε και κατατάχθηκε εθελοντικά στον Ελληνικό στρατό. Πολέμησε σε πολλές μάχες των Βαλκανικών πολέμων φέροντας τον βαθμό του λοχαγού. Κατά την διάρκεια του Μακεδονικού αγώνα ήταν πράκτορας του ελληνικού προξενείου στο Μοναστήρι με το κωδικό όνομα "καπετάν Σίνης". Σκοτώθηκε στην Μακεδονία τον Ιούλιο του 1913, στην Μάχη της Τζουμαγιάς, λίγες ώρες πριν την ανακωχή.

## Παραπομπές


Κατηγορία:Βουλευτές Πατρών
Κατηγορία:Έλληνες αθλητές της ποδηλασίας

Νικολαος
Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Έλληνες αξιωματικοί του πεζικού
Κ
Αντώνιος Καλαμογδάρτης

-->
}}

Ο **Αντώνιος Καλαμογδάρτης** (Πάτρα 1810-Πάτρα 1856) ήταν πολιτικός, βουλευτής και ποιητής.

## Βιογραφία
Γεννήθηκε το 1810 στην Πάτρα και σε ηλικία δώδεκα ετών, ο πατέρας του, Ανδρέας Καλαμογδάρτης, τον έστειλε στην Μονή Ομπλού κοντά στον μοναχό δάσκαλο και λόγιο Αββακώμ. Εκεί έμεινε πέντε χρόνια, την περίοδο κατά την οποία ήταν εγκατεστημένο στη μονή στρατόπεδο των Ελλήνων, μέχρι το τέλος της επανάστασης. Επέστρεψε στην Πάτρα και συνέχισε τις σπουδές του μαθαίνοντας Γαλλικά και Ιταλικά. Ανήσυχο πνεύμα καθώς ήταν, κατατάχθηκε στο στρατιωτικό σώμα του Φαβιέρου. Συμμετείχε σε πολλές μάχες και διακρίθηκε ιδιαίτερα στην πολιορκία της Ακροπόλεως στην Αθήνα. Διετέλεσε πληρεξούσιος στην εθνοσυνέλευση της περιόδου 1843-1844. 

Το 1854 συμμετείχε στον ακήρυχτο και ατυχή πόλεμο με την Τουρκία για την ελευθέρωση της Ηπείρου όπου και αιχμαλωτίστηκε. Αργότερα αφέθηκε ελεύθερος και πήγε αρχικά στο Ναύπλιο και αργότερα στην Πάτρα. Το 1856, υποφέροντας από φριχτούς πόνους εξαιτίας χρόνιων ρευματισμών, αυτοκτόνησε. Σύμφωνα με τον ιστορικό Θωμόπουλο, η αυτοκτονία του οφειλόταν στην κακή οικονομική κατάστασή του. Είχε μεταφράσει πολλά ποιήματα από τα Γαλλικά και τα Ιταλικά καθώς ήταν λάτρης της ποίησης, ενώ ο ίδιος έγραφε και ποιήματα. Είχε στην κατοχή του εξοχικό στην περιοχή Χαλκωματά γι' αυτό και είχε το προσωνύμιο «ερημίτης του Χαλκωματά». 

Ήταν νυμφευμένος με την Βασιλική Λόντου, αδελφή του μετέπειτα δημάρχου Πατρών Ανδρέα Λόντου, και είχε δύο κόρες.

## Παραπομπές

## Πηγές
*Κωνσταντίνος Δημαράς, «Πατρινά γράμματα» στο: Κ.Θ.Δημαράς, *Σύμμικτα*, Α', *Από την παιδεία στην λογοτεχνία*, επιμ. Αλέξης Πολίτης, Σπουδαστήριο Νέου Ελληνισμού, Αθήνα, 2000, σελ. 156-158.
*Στέφανος Θωμόπουλος, *[[Ιστορία της Πόλεως Πατρών|Ιστορία της πόλεως Πατρών]]*, Αχαϊκές εκδόσεις, SET ISBN 9607960106.
*Νίκος Μπακουνάκης, *Πάτρα 1828-1860. Μια ελληνική πρωτεύουσα στον 19ο αιώνα*, Αθήνα: Καστανιώτης, 1995 (2η έκδοση), ISBN 960-03-0000-3 (1η έκδοση: 1988).
**Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996.

Κατηγορία:Αγωνιστές του 1821
Κατηγορία:Βουλευτές Πατρών
Αντωνιος
Κατηγορία:Αυτόχειρες
Τζίνη Πάτρας

Του **Τζίνη** ήταν συνοικία της Πάτρας στο κέντρο της πόλης. Σήμερα αναφέρεται περιστασιακά ως απλό τοπωνύμιο, ιδίως μεταξύ των γηραιότερων κατοίκων του κέντρου της πόλης.

Η ονομασία της είναι ανθρωπωνυμικό και προέρχεται από την οικογένεια Τζίνη, η οποία καταγόταν από την Ήπειρο και συγκεκριμένα από το Κομπότι Άρτας. Το 1828 ο Θεόδωρος Τζίνης, που ήταν μέλος της Φιλικής Εταιρείας και αγωνιστής του 1821, ήρθε στην Πάτρα και το 1831 έχτισε την οικία του, η οποία διατηρείται ακόμα και σήμερα στη γωνία των οδών *Μαιζώνος* και *Αγίου Νικολάου*, ενώ παράλληλα ανέπτυξε πλούσια εμπορική δραστηριότητα και απέκτησε μεγάλη περιουσία. Επίσης, αγόρασε μεγάλες εκτάσεις γης στο βορειοανατολικό μέρος της Πάτρας, κάτω από το Δασύλιο. 

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

*
Τζινη
Ελληνικός Ορειβατικός Σύλλογος Πατρών

Ο **Ορειβατικός σύλλογος Πάτρας** είναι ο αρχαιότερος σύλλογος ορειβασίας στην Ελλάδα μαζί με αυτόν της Αθήνας. Είναι μέλος της Ελληνικής Ομοσπονδίας Ορειβασίας και Αναρρίχησης (ΕΟΟΑ) και της Ελληνικής Ομοσπονδίας Χιονοδρομίας (ΕΟΧ). Είναι ο πρώτος σύλλογος στην Ελλάδα που κατασκεύασε καταφύγιο και ο πρώτος που διοργάνωσε αγώνες χιονοδρομιών.

## Ιστορία

Ιδρύθηκε στις 27 Ιουνίου 1928, λίγες ημέρες μετά την ίδρυση του ΕΟΣ Αθηνών με τον οποίο συνεργάστηκαν τα πρώτα χρόνια και διοργάνωσαν πολλές κοινές ορειβατικές εξορμήσεις. Οι 2 αυτοί σύλλογοι ίδρυσαν στις 20 Φεβρουαρίου 1930 τον Ελληνικό Ορειβατικό Σύνδεσμο. Πρώτος πρόεδρος του ΕΟΣ ήταν ο Ανδρέας Οικονομόπουλος και ιδρυτικά μέλη, μεταξύ άλλων: ο Επαμεινώνδας Πετραλιάς, ο Ιωάννης Διακίδης, ο Παναγιώτης Κωτσάκης, ο Σωτήριος Γεροκωστόπουλος, και ο Τέλης Λομβάρδος. Τα πρώτα πανελλήνια πρωταθλήματα χιονοδρομίας διοργανώθηκαν από τον ΕΟΣ Πατρών στο Παναχαϊκό και συμμετείχαν και γυναίκες, πρώτος μάλιστα πρωταθλητής Ελλάδας στις χιονοδρομίες ήταν ο Επαμεινώνδας Πετραλιάς, ο οποίος ήταν και από τους ιδρυτές του. Σήμερα, ο σύλλογος διαθέτει σχολές εκμάθησης αρχαρίων στην αναρρίχηση, ορειβασία και χιονοδρομία. Στο Β΄ Παγκόσμιο Πόλεμο, αθλητές του ΕΟΣ Πατρών και Αθηνών συγκρότησαν το Τάγμα Χιονοδρόμων. Αθλητές του ΕΟΣ Πατρών έχουν συμμετάσχει σε πολλές ορειβατικές αποστολές, όπως στα Ιμαλάια, στις Άλπεις και αλλού .

Μεγάλοι αθλητές του ΕΟΣΠ είναι οι:  Επαμεινώνδας Πετραλιάς, Ιωάννης Διακίδης, Σωτήρης Γεροκωστόπουλος. Ο Βασίλης Παπαχρηστόπουλος ήταν μέλος της Εθνικής ομάδας και σημαιοφόρος στη χειμερινή Ολυμπιάδα του Σαράγεβο το 1983, η Ράνια Παπαχρηστοπούλου, πρωταθλήτρια Ελλάδας το 1981. Ο Αριστομένης Θανόπουλος 7 φορές πρωταθλητής Ελλάδας, 6 φορές κυπελλούχος Ελλάδας και δύο φορές Βαλκανιονίκης στην αναρρίχηση.

## Καταφύγια

Διαθέτει δύο καταφύγια στο Παναχαϊκό όρος. Το ένα καταφύγιο λέγεται *Σωτήρης Γεροκωστόπουλος*, είναι το παλιότερο στην Ελλάδα μαζί με αυτό της Πάρνηθας. Βρίσκεται στα 1500 μέτρα, κατασκευάστηκε το 1930 στην θέση Ψάρθι και φιλοξενεί περίπου 50 άτομα. Το δεύτερο καταφύγιο, στη θέση Πρασούδι, *Ιωάννης Διακίδης*, κατασκευάστηκε το 1938 ενώ ανακατασκευάστηκε το 2014 και φιλοξενεί περίπου 25 άτομα. Τα δύο καταφύγια υπέστησαν μεγάλες ζημιές στη διάρκεια του εμφυλίου πολέμου.

## Δείτε επίσης
*Κατάλογος Ορειβατικών και Αναρριχητικών Συλλόγων της Ελλάδας

## Εξωτερικοί σύνδεσμοι
*Ε.Ο.Σ. Πάτρας
*Ελληνική Ομοσπονδία Ορειβασίας-Αναρρίχησης

*
Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1928
Κατηγορία:Ελληνικοί ορειβατικοί σύλλογοι
Κατηγορία:Ελληνική Ομοσπονδία Ορειβασίας και Αναρρίχησης
Κατηγορία:Ελληνικοί σύλλογοι χιονοδρομίας
Λαδόπουλου Πάτρας

**Λαδόπουλου** ονομάζεται μια συνοικία της Πάτρας που βρίσκεται στο νότιο τμήμα της πόλης. 

Η ονομασία της περιοχής είναι ανθρωπωνυμικό και προήλθε από την χαρτοβιομηχανία του επιχειρηματία Ευάγγελου Λαδόπουλου, που λειτουργούσε εκεί από την πρώτη δεκαετία του 20ού αιώνα μέχρι και τη δεκαετία του '80. Σήμερα, στο μεγαλύτερο κομμάτι των εγκαταστάσεων της χαρτοβιομηχανίας έχει δημιουργηθεί κλειστό προπονητήριο στίβου ενώ σε κάποια κτίρια διεξάγονται διάφορες πολιτιστικές εκδηλώσεις. 

Με τη διοικητική διαίρεση του «Σχεδίου Καποδίστριας» (1997-2010) η περιοχή υπαγόταν στο Νότιο Δημοτικό Διαμέρισμα (Νότιος Τομέας) του Δήμου Πατρέων ενώ με την εφαρμογή του «Σχεδίου Καλλικράτης» (1/1/2011 κ.εξ.) υπάγεται στο Δεύτερο Δημοτικό Διαμέρισμα της Δημοτικής Ενότητας Πατρέων του διευρυμένου Δήμου Πατρέων. 

## Παραπομπές και υποσημειώσεις


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Λαδόπουλου
Θάλασσα (δορυφόρος)

250px|thumb| Προσομοίωση του φυσικού δορυφόρου Θάλασσα σε τροχιά γύρω από τον Ποσειδώνα

**Θάλασσα** () ονομάζεται ένας από τους φυσικούς δορυφόρους του πλανήτη Ποσειδώνα. Το όνομα προέρχεται από τη θαλάσσια θεότητα Θάλασσα, κόρη του Αιθέρα και της Ημέρας κατά την ελληνική μυθολογία.

Ανακαλύφτηκε στα μέσα Σεπτεμβρίου 1989 από εικόνες που πάρθηκαν και εστάλησαν πίσω στη Γη από το διαστημικό σκάφος Βόγιατζερ 2. Τότε του δόθηκε προσωρινά το όνομα **S/1989 Ν 5** . Η ανακάλυψή του ανακοινώθηκε στις 29 Σεπτεμβρίου 1989, όμως οι πρώτες εικόνες του είχαν ήδη φτάσει 11 μέρες νωρίτερα στις 18 Σεπτεμβρίου 1989. Η άλλη του σημερινή ονομασία είναι **Ποσειδώνας IV** (Neptune IV). Το επίσημο όνομα Θάλασσα του δόθηκε στις 16 Σεπτεμβρίου του 1991 .

Η Θάλασσα έχει ακανόνιστο σχήμα. Η τροχιά της βρίσκεται πιο χαμηλά από τη σύγχρονη τροχιά του Ποσειδώνα με αποτέλεσμα μελλοντικά είτε να σπάσει σε μικρά κομμάτια σχηματίζοντας έναν ακόμα πλανητικό δακτύλιο, είτε θα καταπέσει στην ατμόσφαιρα του Ποσειδώνα.

## Παραπομπές


## Εξωτερικοί σύνδεσμοι

* Οι δορυφόροι του Ποσειδώνα από τον Σκοτ Σέπαρντ 

Θαλασσα
Βίνσεντ Σκιαβέλι

Ο **Βίνσεντ Σκιαβέλι** (*Vincent Andrew "Vince" Schiavelli*, 11 Νοεμβρίου 1948 - 26 Δεκεμβρίου 2005) ήταν Αμερικανός ηθοποιός ιταλικής καταγωγής. Έγινε γνωστός με τους ρόλους που ερμήνευσε κυρίως στις ταινίες *[[Στη Φωλιά του Κούκου]]* και *[[Αόρατος Εραστής]]*.

## Βιογραφία
Γεννήθηκε στο Μπρούκλυν, Νέα Υόρκη. Αφού σπούδασε ηθοποιία στο New York University εργάστηκε στην θεατρική σκηνή την δεκαετία του 1960. Πρώτη του παρουσία σε κινηματογραφική ταινία ήταν στο *[[Η φυγή]]* του Μίλος Φόρμαν το 1971. Το ταλέντο αλλά και η χαρακτηριστική του εξωτερική εμφάνιση του εξασφάλισαν ρόλους και σε άλλες ταινίες του Φόρμαν. Το 1972 είχε την πρώτη του εμφάνιση και στην τηλεόραση (*[[The Corner Bar]]*). Μια από τις μεγαλύτερες του επιτυχίες ήταν ο εκκεντρικός ρόλος που ερμήνευσε στην ταινία *[[Αόρατος Εραστής]]* το (1990), όπου υποδυόταν το φάντασμα του μετρό. Το 1997 το περιοδικό *Vanity Fair* τον επέλεξε ως έναν από τους καλύτερους αμερικανούς ηθοποιούς ερμηνείας δύσκολων ρόλων. Μεταξύ άλλων πρωταγωνίστησε το 2002 και στην ταινία *[[Σολίνο]]* του Φατίχ Ακίν. Συνολικά ερμήνευσε μια σειρά ιδιόρρυθμων ρόλων σε περισσότερες από 120 ταινίες και τηλεοπτικές σειρές.

Ο Σκιαβέλι ήταν επίσης γνωστός και για διάφορα βιβλία μαγειρικής που έγραψε, όπως και για πολυάριθμα άρθρα σε περιοδικά μαγειρικής. Το 2001 βραβεύτηκε από την James-Beard-Foundation.

Το 1985 παντρεύτηκε την πρώτη του σύζυγο, την ηθοποιό Allyce Beasley (* 1954). Το 1987 γεννήθηκε ο γιος του Αντρέα και το 1988 πήρε διαζύγιο. 
Στις 23 Οκτωβρίου 1992 παντρεύτηκε την Carol Sue Mukhalian, μουσικοσυνθέτης και αρπιστής του Seattle Symphony Orchestra.

Εγκαταστάθηκε στο χωριό στο Πόλιτζι Τζενερόζα της Σικελίας/Ιταλία, την πατρίδα του παππού και της γιαγιάς του οι οποίοι είχαν μεταναστέψει στην Αμερική. Σε ηλικία 57 χρονών, ο Βίνσεντ Σκιαβέλι πέθανε στο σπίτι του στο Πόλιτζι Τζενερόζα από καρκίνο των πνευμόνων.

## Επιλεγμένα έργα
* Αμαντέους, 1984
* Η Επιστροφή του Μπάτμαν, 1992
* Υπόθεση Λάρι Φλιντ, 1996
* Το Αύριο ποτέ δεν πεθαίνει, 1997 
* Σολίνο, 2002

## Παραπομπές


## Εξωτερικοί σύνδεσμοι
* Βίνσεντ Σκιαβέλι στο Internet Movie Database
* Φωτογραφία του Βίνσεντ Σκιαβέλι με την γυναίκα του

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Ιταλοαμερικανοί
Χριστιανική Φοιτητική Δράση

Η **Χριστιανική Φοιτητική Δράση** είναι μια ορθόδοξη χριστιανική φοιτητική οργάνωση που δραστηριοποιείται κυρίως στις πόλεις της Αθήνας, Θεσσαλονίκης και Πάτρας. Ιδρύθηκε το 1960.

Σαν στόχο της έχει την πνευματική οικοδομή των μελών της, την ανάπτυξη της μεταξύ τους φιλίας και τη διάδοση του χριστιανικού μηνύματος ανάμεσα στο φοιτητόκοσμο. Από νομική άποψη, η Χριστιανική Φοιτητική Δράση ανήκει στο Σύλλογο Ορθόδοξης Ιεραποστολικής Δράσης «ο Μέγας Βασίλειος», ο οποίος συνεργάζεται με την Αδελφότητα Θεολόγων «ο Σωτήρ».

Δραστηριοποιείται κυρίως με την οργάνωση κύκλων συμμελέτης Αγίας Γραφής, διαλέξεων και εκδρομών για φοιτητές, αλλά και με εκδηλώσεις σε πανεπιστημιακούς χώρους. Το 2001 απέκτησε ιστοχώρο.

## Εξωτερικοί σύνδεσμοι
* Χριστιανική Φοιτητική Δράση

Κατηγορία:Χριστιανικές οργανώσεις
Ρίχαρντ Χύλζενμπεκ

Ο **Ρίχαρντ Χύλζενμπεκ** (**Carl Wilhelm Richard Hülsenbeck**, Φράνκεναου, 23 Απριλίου 1892 - Μουράλτο, 20 Απριλίου 1974) ήταν Γερμανός καλλιτέχνης με συμμετοχή στο κίνημα του ντανταϊσμού.

Γεννήθηκε στην γερμανική πόλη Φράνκεναου και σπούδασε ιατρική, φιλοσοφία και ιστορία της τέχνης. Το 1916 εγκαταστάθηκε στη Ζυρίχη και αποτέλεσε ένα από τα ιδρυτικά μέλη του ντανταϊσμού. Ο ίδιος είχε καταλυτικό ρόλο, μαζί με τον Ραούλ Χάουσμαν, στην οργάνωση της ντανταϊστικής ομάδας του Βερολίνου, δίνοντας εκεί μία ομιλία το 1918 και εκδίδοντας το δικό του μανιφέστο, το 1919.

Μετά τη διάλυση του ντανταϊστικού κινήματος, περιορίστηκε σημαντικά η καλλιτεχνική του παραγωγή. Το 1936 εγκαταστάθηκε στη Νέα Υόρκη όπου εργάστηκε ως ψυχίατρος και ψυχαναλυτής, ακολουθώντας τις θεωρίες του Καρλ Γκούσταβ Γιουνγκ, με το όνομα *Charles R. Hulbeck*.

Επέστρεψε στην Ευρώπη μετά το 1970 και πέθανε στην Ελβετία το 1974.

Στο συγγραφικό του έργο, εκτός από τα ποιήματά του, ιδιαίτερης αξίας είναι και τα βιβλία του για την ιστορία του ντανταϊστικού κινήματος, όπως τα *En avant Dada* (*Εμπρός Νταντά*) και *Dada-Almanach* (ανθολογία), γραμμένα το 1920.

## Παραπομπές


## Βιβλιογραφία
* 

Κατηγορία:Γερμανοί καλλιτέχνες
Κατηγορία:Γερμανοί ποιητές
Κατηγορία:Ντανταϊσμός